**PROVEDBENI PLAN ZA ORGANIZACIJU NASTAVE OD 25.5.2020.GODINE**

Redovna nastava za učenike razredne nastave i djecu DV Zagvozd započet će 25.5.2020.g. s početkom u 7.30 sati za vrtić, u 7. 55 za učenike 3. i 4. razreda, a za učenike 1. i 2. razreda u 8.00 sati. Nastava će se odvijati u svim razredima razredne nastave. Svim učenicima bit će pojašnjeno na početku prvog sata kako se trebaju ponašati u razredu, što trebaju činiti, što ne smiju raditi.

Učenici će ulaziti na dva ulaza (kroz prostoriju za prihvat 3. i 4. razred), a na glavni ulaz 1.i 2.razred. Učenici su dužni oprati ruke sapunom i vodom ili dezifcijensom. Nakon ulaska učenika vrata škole se zaključavaju. Roditelji ne ulaze u školu već djecu dovoze pred ulaz. Dužni su svakodnevno mjeriti temperaturu djece prije polaska u školu. Moguće će biti provjeriti temperaturu djece i u školi. Prijevoznik će djecu iskrcavati i ukrcavati u bus na školskom igralištu.

Čistačice će prije nastave obrisati kvake vrata namještaj, slavine, ručke na vodokotlićima te dezinficirati sve prostorije za održavanje nastave , kao i sve WC – e, dužne su to raditi i kad se nastava održava tamo gdje nema učenika.

Svi koji dolaze u školu trebaju imati maske i isprati ruke na ulazu. Svim djelatnicima će se mjeriti temperatura beskontaktnim toplomjerom. Škola će voditi Evidenciju o tjelesnoj temperaturi zaposlenika. Nije nužno da učitelji nose maske i rukavice, ali je poželjno. Djeca ne nose maske. Na ulazu u škole bit će barijera s dezificijensom za dezinfekciju obuće. Za učenike neće biti organizirana marenda, već istu mogu ponijeti od kuće. Spremačice su dužne školske prostorije provjetravati kad god je to moguće (veliki odmor). Učenici će biti u učionicama udaljeni jedan od drugog 2 metra. U nastavi se izvode svi nastavni predmeti, a nastava TZK se izvodi na otvorenom.

Veliki odmor za učenike bit će u različito vrijeme i na različitim mjestima, prema dogovoru s razrednicima.

Pomoćnik u nastavi će prema potrebi i dogovorom s roditeljima biti s učenikom u školi.

Za učenike putnike organiziran je prijevoz .

Provedbeni plan primjenjuje se s ostalim obavijestima i preporukama oglašenim na stranicama škole,

te će se prema potrebi svakodnevno dopunjavati.

Zagvozd, 22.5.2020.g.

Ravnatelj: Tonći Vuksan